*****

ΚΑΝΟΝΙΣΜΟΣ (ΕΟΚ) αριθ. 574/89 ΤΟΥ ΣΥΜΒΟΥΛΙΟΥ

της 2ας Μαρτίου 1989

για το άνοιγμα, για το 1989, έκτακτης αυτόνομης ποσόστωσης εισαγωγής βοείου κρέατος, εκλεκτής ποιότητας, νωπού, διατηρημένου σε απλή ψύξη ή κατεψυγμένου, που υπάγεται στους κωδικούς ΣΟ 0201 και 0202 καθώς και προϊόντων των κωδικών ΣΟ 0206 10 95 και 0206 29 91

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι, έχοντας υπόψη την κατάσταση της αγοράς του βοείου κρέατος στο εσωτερικό καθώς και στο εξωτερικό της Κοινότητας και λαμβάνοντας υπόψη το ενδιαφέρον της Κοινότητας να διατηρήσει αρμονικές εμπορικές σχέσεις με ορισμένες τρίτες χώρες, θα πρέπει να ανοιχθεί, για το έτος 1989 και κατά τρόπο αυτόνομο, μια έκτακτη δασμολογική κοινοτική ποσόστωση, με δασμό 20 %, για την εισαγωγή 6 000 τόνων βοείου κρέατος, εκλεκτής ποιότητας, νωπού, διατηρημένου σε απλή ψύξη ή κατεψυγμένου, που υπάγεται στους κωδικούς ΣΟ 0201 και 0202 καθώς και προϊόντων που υπάγονται στους κωδικούς ΣΟ 0206 10 95 και 0206 29 91·

ότι ενδείκνυται να εξασφαλισθεί, ιδίως, η συνεχής και με ίσους όρους πρόσβαση όλων των ενδιαφερόμενων εμπορευόμενων της Κοινότητας στην εν λόγω ποσόστωση και η αδιάλειπτη εφαρμογή του προβλεπόμενου γι' αυτή τη δασμολογική ποσόστωση ποσοστού σε όλες τις εισαγωγές των εν λόγω προϊόντων σε όλα τα κράτη μέλη και μέχρις ότου εξαντληθεί η προβλεπόμενη ποσότητα· ότι, για το σκοπό αυτό, κρίνεται σκόπιμο ένα σύστημα χρησιμοποίησης της κοινοτικής δασμολογικής ποσόστωσης βασισμένο στην υποβολή πιστοποιητικού αυθεντικότητας που να εγγυάται το είδος, την προέλευση και την καταγωγή των προϊόντων·

ότι οι λεπτομέρειες εφαρμογής αυτών των διατάξεων πρέπει να θεσπισθούν σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 571/89 (2),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ανοίγεται για το 1989 έκτακτη αυτόνομη κοινοτική δασμολογική ποσόστωση για βόειο κρέας, εκλεκτής ποιότητας, νωπό, διατηρημένο σε απλή ψύξη ή κατεψυγμένο, που υπάγεται στους κωδικούς ΣΟ 0201 και 0202 καθώς και για προϊόντα υπαγόμενα σους κωδικούς ΣΟ 0206 10 95 και 0206 29 91.

Η συνολική ποσότητα της ποσόστωσης αυτής ανέρχεται σε 6 000 τόνους εκφρασμένους σε βάρος προϊόντος.

2. Στα πλαίσια της ποσόστωσης που αναφέρεται στην παράγραφο 1, ο επιβαλλόμενος δασμός καθορίζεται σε 20 %.

Άρθρο 2

Σύμφωνα με τη διαδικασία που προβλέπεται στρο άρθρο 27 του κανονισμού (ΕΟΚ) αριθ. 805/68, καθορίζονται οι λεπτομέρειες εφαρμογής του παρόντος κανονισμού, και ιδίως:

α) οι διατάξεις που εξασφαλίζουν το είδος, την προέλευση και την καταγωγή των εν λόγω προϊόντων·

β) οι διατάξεις οι σχετικές με την αναγνώριση του εγγράφου που επιτρέπει να εξακριβωθούν οι εγγυήσεις που προβλέπονται στο στοιχείο α).

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1989.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Μαρτίου 1989.